I 1857 fikk de innvilget enda et britisk patent som tok for seg to forbedringer av motoren. Den ene forbedringen gikk ut på å plassere to stempel i hver sylinder og benytte det ene for å fylle sylinderen med brennbar gass og samtidig drive ut eksosen fra den forutgående forbrenningen. Det ble benyttet koniske ventiler for å slippe inn gass fra et utvendig blandekammer for hydrogen og luft. Som på den tidligere motoren ble det benyttet tannstenger og tannhjul for å konvertere fra lineær til roterende bevegelse.